Shkodran Mustafi. Shkodran Mustafi (; 1992-yil 17-aprelda Germaniyaning Bad Hersfeld shahrida tugʻilgan) – nemis sobiq professional futbolchisi, markaziy himoyachi sifatida oʻynagan. Mustafi oʻz faoliyatini „Gamburger SV“ va Angliyaning „Everton“ klublarida boshlagan. 2012-yilning yanvarida Everton jamoasidan „Sampdoriya“ klubiga oʻtgan. Shkodran 2014-yilning avgustida „Valensiya“ jamoasi bilan 5 yillik shartnoma imzolagan. Shkodran Valensia jamoasida ikki mavsum oʻynagach, 2016-yilgi mavsumda „Arsenal“ jamoasiga 35 million funt sterling evaziga transfer boʻlgan. Mustafi „Arsenal“ tarkibida 151 oʻyin oʻtkazgan. Mustafi 2014-yilning 13-mayida Polshaga qarshi oʻzining terma jamoadagi debyutini oʻtkazgan va 2014-yilgi FIFA Jahon kubogi va 2017-yilgi FIFA Konfederatsiyalar kubogi gʻolibi boʻlgan nemis jamoalari tarkibida, shuningdek, UEFA Euro 2016 turnirida ham ishtirok etgan. Biografiyasi. Shkodran Mustafi 1992-yil 17-aprelda Germaniyaning Bad Xersfeld shahrida joylashgan Gostivar kichik shaharchasida alban oilasida tugʻilgan. Shkodran Mustafi oʻz faoliyatini „Bebra“ havaskorlar klubida boshlagan. 2007-yilda „Dinosaurs“ futbol klubi bilan ikki yillik shartnoma imzolagan. Xalqaro faoliyati. 2009-yil may oyida Shkodran Mustafi 17 yoshgacha boʻlgan oʻsmirlar oʻrtasidagi Yevropa chempionatida ishtirok etib, chempion boʻlgan. Bu yerda u Mario Götze, Mattias Zimmerman, Marc-Andre ter Shtegen, Bernd Leno va boshqalar bilan bir safda oʻynagan. Keyin Shkodran Mustafi yoshlar terma jamoasida oʻynagan va 2013-yilgi Yevropa chempionatiga yoʻl olgan. 15- oktabr kuni yoshlar terma jamoasidagi soʻnggi uchrashuvini Farer orollariga qarshi oʻtkazgan. Shkodran Mustafi milliy terma jamoadagi debyutini 2014-yilning 13- may kuni Polshaga qarshi oʻrtoqlik uchrashuvida oʻtkazgan. U JCh-2014 tarkibiga kiritilgan va u yerda uchta oʻyin oʻtkazgan. U milliy terma jamoadagi ilk golini 2016-yilning 12- iyun kuni Yevropa chempionati guruh bosqichida Ukraina terma jamoasiga qarshi oʻyinda ishtirok etgan. Eslatmalar.